รายชื่อศูนย์การค้าและห้างสรรพสินค้าของกลุ่มเซ็นทรัล
ศูนย์การค้า > ศูนย์การค้าที่บริหารงานโดย บริษัท เซ็นทรัลพัฒนา จำกัด (มหาชน) > ศูนย์การค้าชุมชน

| สาขาที่ | ชื่อสาขา | เปิดบริการ | พื้นทีใช้สอยทั้งหมด | เขต/อำเภอ จังหวัด ที่ตั้ง | รายละเอียด |
| --- | --- | --- | --- | --- | --- |
| 1 | มาร์เก็ตเพลส บางบอน | พ.ศ. 2538 | 7,169 ตรม. | เขตบางบอน กรุงเทพมหานคร | ศูนย์การค้าชุมชนแห่งแรกของกลุ่มสยามฟิวเจอร์ ตั้งอยู่ระหว่างบริเวณสามแยกของถนนเอกชัยและถนนบางขุนเทียน ภายในประกอบด้วยซูเปอร์มาร์เก็ต เป็นผู้เช่าหลัก และมี ศูนย์ซ่อมรถยนต์, ธนาคาร และร้านให้บริการอื่นๆ |
| 2 | มาร์เก็ตเพลส สุขาภิบาล 3 | พ.ศ. 2539 | 7,135 ตรม. | เขตสะพานสูง กรุงเทพมหานคร | ตั้งอยู่บนถนนรามคำแหง ภายในโครงการประกอบด้วย ท็อปส์ ซูเปอร์มาร์เก็ต เป็นผู้เช่าหลัก และเสริมด้วย คาเฟ่, ร้านอาหาร, ธนาคาร, โรงเรียนกวดวิชา และร้านค้าต่างๆ |
| 3 | มาร์เก็ตเพลส ประชาอุทิศ | พ.ศ. 2539 | 6,124 ตรม. | เขตทุ่งครุ กรุงเทพมหานคร | ตั้งอยู่บนถนนประชาอุทิศ ภายในโครงการมี แม็กซ์แวลู ซูเปอร์มาร์เก็ต เป็นผู้เช่าหลัก และยังมีศูนย์ซ่อมรถ, ธนาคาร, คาเฟ่, ร้านอาหารและสถาบันกวดวิชา |
| 4 | เจ อเวนิว ทองหล่อ | พ.ศ. 2547 | 7,766 ตรม. | เขตวัฒนา กรุงเทพมหานคร | ศูนย์ไลฟ์สไตล์แห่งแรกในประเทศไทย ตั้งอยู่บริเวณกลางถนนทองหล่อ เป็นศูนย์การค้าแบบเปิด 4 ชั้น ตั้งคู่กับต้นไม้ใหญ่ด้านหน้าโครงการ โดยมีซูเปอร์มาร์เก็ตเป็นผู้เช่าหลัก และมีธนาคาร, คลินิกความงาม, Trendy Café และร้านอาหารนานาชาติชั้นนำ |
| 5 | มาร์เก็ตเพลส นวมินทร์ | พ.ศ. 2547 | 3,975 ตรม. | เขตบึงกุ่ม กรุงเทพมหานคร | ตั้งอยู่บริเวณสี่แยกระหว่าง ถนนประเสริฐมนูกิจและถนนนวมินทร์ ภายในโครงการประกอบด้วย ท็อปส์ ซูเปอร์มาร์เก็ต เป็นผู้เช่าหลัก มีสถานศึกษา, คาเฟ่ และร้านอาหาร ให้บริการ |
| 6 | เพชรเกษม เพาเวอร์เซ็นเตอร์ | พ.ศ. 2548 | 46,260 ตรม. | เขตบางแค กรุงเทพมหานคร | ตั้งอยู่บนถนนเพชรเกษม เป็นศูนย์รวมสินค้าเฉพาะอย่างที่มีผู้เช่าหลักรายใหญ่หลายๆ รายรวมกัน โดยมี เมเจอร์ บิ๊กซี แม็คโคร และอาคารศูนย์รวมพระเครื่อง เป็นผู้เช่าหลักแยกเป็นแต่ละอาคาร อีกทั้งยังรวม สถาบันกวดวิชาหลายแห่ง, ธนาคาร, ร้านอาหาร, ศูนย์บริการด้านความงาม ไว้ในโครงการเดียว โครงการอยู่ใกล้กับสถานีหลักสองของสายสีน้ำเงิน |
| 7 | เอกมัย เพาเวอร์เซ็นเตอร์ | พ.ศ. 2548 | 14,957 ตรม. | เขตวัฒนา กรุงเทพมหานคร | ตั้งอยู่บนถนนเอกมัย (ซอยสุขุมวิท 63) เป็นศูนย์รวมสินค้าเฉพาะอย่าง 3 ชั้น โดยมี บิ๊กซี และ Index living mall เป็นผู้เช่าหลัก อีกทั้งยังมี คาเฟ่, ร้านอาหาร, ธนาคาร และร้านบริการอื่นๆให้บริการ |
| 8 | ลา วิลล่า อารีย์ | พ.ศ. 2549 | 5,661 ตรม. | เขตพญาไท กรุงเทพมหานคร | ตั้งอยู่บนถนนพหลโยธิน ใกล้กับสถานีอารีย์ เป็นศูนย์การค้าแบบเปิดที่ออกแบบด้วยสไตล์โมเดิร์นผสมผสานกับการตกแต่งโดยใช้คอนเซป Greenery เป็นอาคารสูง 3 ชั้น โดยมี ซูเปอร์มาร์เก็ตนำเข้าสินค้าต่างประเทศระดับคุณภาพเป็นผู้เช่าหลักบริเวณชั้น1 และมีร้านอาหารชั้นนำ, Lifestyle Café, ธนาคาร และ ร้านบริการอื่นๆ กระจายอยู่ทั้ง 3 ชั้น |
| 9 | อเวนิว รัชโยธิน | พ.ศ. 2550 | 3,178 ตรม. | เขตจตุจักร กรุงเทพมหานคร | ตั้งอยู่บนถนนพหลโยธิน โดยเป็นส่วนขยายจาก โรงภาพยนตร์เมเจอร์ ซีนีเพล็กซ์ รัชโยธิน โดยมี วิลล่า มาร์เก็ต เป็นผู้เช่าหลัก และมีธนาคาร, สถาบันกวดวิชา, คลินิกเสริมความงาม, คาเฟ่และร้านอาหารชั้นนำมากมาย |
| 10 | พัทยา อเวนิว | พ.ศ. 2550 | 23,983 ตรม. | อำเภอบางละมุง จังหวัดชลบุรี | ตั้งอยู่บนถนนพัทยาสาย 2 ใจกลางเมืองพัทยา ภายในโครงการประกอบไปด้วยโรงภาพยนตร์, โบว์ลิ่งและคาราโอเกะ และซูเปอร์มาร์เก็ต เป็นผู้เช่าหลัก นอกจากนี้ยังมี คาเฟ่, ร้านอาหารนานาชาติ, ธนาคาร และสำนักงานหนังสือเดินทางพัทยา |
| 11 | นวมินทร์ ซิตี้ อเวนิว | พ.ศ. 2552 | 7,864 ตรม. | เขตลาดพร้าว กรุงเทพมหานคร | ตั้งอยู่บนถนนประเสริฐมนูกิจ เป็นศูนย์ไลฟ์สไตล์ที่มีคอนเซ็ปเพื่อตอบโจทย์ไลฟ์สไตล์ของคนรุ่นใหม่ ภายในโครงการประกอบด้วยวิลล่า มาร์เก็ต เป็นผู้เช่าหลัก และมีร้านอาหาร, คาเฟ่ และร้านให้บริการหลากหลาย |
| 12 | มาร์เก็ตเพลส นางลิ้นจี่ | พ.ศ. 2560 | 11,442 ตรม. | เขตยานนาวา กรุงเทพมหานคร | ตั้งอยู่บนถนนนางลิ้นจี่ตัดกับซอยเย็นอากาศ ใจกลางย่านธุรกิจสาทร-พระราม 3 ภายใต้แนวความคิดศูนย์การค้าที่ครอบคลุมทุกความต้องการ อาทิ ท็อปส์ ซูเปอร์มาร์เก็ต, ร้านอาหาร, คาเฟ่, ธนาคาร และสถาบันกวดวิชา |
| 13 | มาร์เก็ตเพลส ดุสิต | พ.ศ. 2562 | 14,000 ตรม. | เขตดุสิต กรุงเทพมหานคร | ตั้งอยู่บนถนนราชวิถี แยกซังฮี้ เขตดุสิต ภายใต้แนวความคิดศูนย์การค้าที่ครอบคลุมทุกความต้องการ อาทิ ซุปเปอร์มาร์เก็ต, ร้านอาหาร, คาเฟ่, ฟิตเนส |
| 14 | มาร์เก็ตเพลส กรุงเทพกรีฑา | พ.ศ. 2564 | 5,038 ตรม. | เขตบางกะปิ กรุงเทพมหานคร | ตั้งอยู่บนถนนกรุงเทพกรีฑาตัดใหม่ (ซอยศรีนครินทร์-ร่มเกล้า) เป็นศูนย์การค้าชุมชนที่รองรับการเติบโตของหมู่บ้านขนาดใหญ่ใกล้เคียง โดยมีร้านค้า ร้านอาหารชั้นนำ คาเฟ่ ร้านบริการ และซูเปอร์มาร์เก็ตที่พร้อมตอบสนองความต้องการของผู้อยู่อาศัยโดยรอบ |
| 15 | มาร์เก็ตเพลส เทพารักษ์ | พ.ศ. 2568 |  | เขตบางเขน กรุงเทพมหานคร | ตั้งอยู่บนถนนเทพารักษ์ แขวงท่าแร้ง |